Adina Vălean: În ultimii 5 ani, România a atras 12 miliarde de euro pentru infrastructură. Nu cred că va mai primi atât de mulți bani
Adina Vălean, comisarul european pentru Transporturi a spus joi seara, la Digi24, că România a atras de la Uniunea Europeană în ultima tranșă 80 de milioane de euro, similar cu Franța, dar peste Italia, Spania, Olanda. Potrivit comisarului european, în ultimii cinci ani țara noastră a beneficiat de 12 miliarde de euro, fonduri europene pentru infrastructură. „Nu cred că în următoarea schemă financiară europeană va mai primi atât de mulți bani. De aceea insist că trebuie cheltuiți acești bani, pentru că dacă nu îi cheltuim rămânem cu aceleași frustrări”, a atras atenția Vălean.